jkorsvik/nowiki_second_scrape_merged huggingface dataset:
FIFA 09

FIFA 09 er et spill i FIFA-serien fra Electronic Arts. Spillet ble utviklet av EA Canada og kom ut 3. oktober 2008 i Europa og 14. oktober 2008 i Nord-Amerika.


== Stadioner ==
Under er en liste over stadioner som er med i FIFA 09 på Xbox 360 og PlayStation 3. Klubber i England, Skottland og Australia har også autentiske stadionnavn. Stadioner som er uthevet er nasjonalstadioner.

 
1Juventus aog Torino har ikke brukt dette stadionet de siste to sesonger. Begge spiller på Stadio Olimpico di Torino, som ikke er med på spillet.2Bare på PC, PS2, Wii og PSP3Bare på PS2 og Wii


== Ligaer og lag ==
Det er over 500 lag og 29 ligaer i spillet, i tillegg til 48 landslag, to mindre enn i FIFA 08.


=== Ligaer ===
 A-League (Australia)
 Österreichische Fußball-Bundesliga (Østerrike)
 Jupiler Pro League (Belgia)
 Campeonato Brasileiro Série A (Brasil)
 Gambrinus liga (Tsjekkia)
 SAS Ligaen (Danmark)
 Premier League (England)
 Football League Championship (England)
 Football League One (England)
 Football League Two (England)
  Ligue 1 (Frankrike og Monaco)
  Ligue 2 (Frankrike og Monaco)
 Bundesliga (Tyskland)
 2. Bundesliga (Tyskland)
 FAI League of Ireland (Irland og Nord-Irland)
 Serie A (Italia)
 Serie B (Italia)
 K-League (Sør-Korea)
 Primera División Mexico (Mexico)
 Eredivisie (Nederland)
 Tippeligaen (Norge)
 Ekstraklasa (Polen)
 Liga Sagres (Portugal)
 Scottish Premier League (Skottland
 La Liga (Spania)
 Segunda División (Spania)
 Allsvenskan (Sverige)
 Axpo Super League (Sveits)
 Turkcell Süper Lig (Tyrkia)
 Major League Soccer (USA og Canada)


=== Resten av verden ===
Denne seksjonen er for klubber som ikke har sine ligaer representert i spillet. Brukerskapte klubber dukker også opp her.

AEK Athen
Boca Juniors
Corinthians
Fortaleza
FC Lausanne
FC St.Gallen
Juventude
Kaizer Chiefs
Olympiacos
Orlando Pirates
Panathinaikos
PAOK
Paraná
Ponte Preta
River Plate
São Caetano
Servette FC
Zagłębie Lubin
Classic XI*
World XI*
Din egen klubb
Classic XI og World XI må du kjøpe på Fanshop.


== Referanser ==


== Eksterne lenker ==
Norsk FIFA09-fanside
Nordens største uofficielle FIFA 09 site
Even Vaa

Even Vaa (født 19. oktober 1980) er en norsk plateprodusent, komponist og musiker.Han arbeidet tett med artisten Saint Thomas. Sammen med blant annet Larvik-musikerne Alexander Bosrup Karlsen og Andreas Stensland Løwe spiller Vaa i bandet The Captain & Me. Høsten 2013 utkommer bandets fjerde album. Bandet har tidligere kalt musikken sin «maksimalistisk episk konseptuell balkan-country». Men endret senere sjangeren til «verdenspop».
The Captain & Me deltok på Christer Falchs omdiskuterte hyllestalbum til Prince, Shockadelica, vinteren 2008. Høsten 2008 medvirket bandet med en låt på tributelabumet til Saint Thomas.
Vaa har også produsert debutplaten til Iram Haq. Platen utkom i slutten av september 2008.
Han har laget musikk til både spillefilm, dokumentarfilm og noen kortfilmer. Vaa har blant annet komponert musikken til Haqs spillefilmdebut JEG ER DIN, og den prisbelønte kortfilmen Skylappjenta.


== Referanser ==
Hallan Çemi

Hallan Çemi er et arkeologisk funnsted og boplass fra omkring 10000 f.Kr, i det sørøstlige Tyrkia. Det ble utgravd som hasteprosjekt i forbindelse med en oppdemming av lokale elver i 1991. Stedet var først før-agrikulturelt, men er samtidig det nest eldste av funnstedene med jordbruk i den fruktbare halvmåne, bare overgått av funnstedet Abu Hureyra i dagens Syria.
Ved Hallan Cemi bodde befolkningen i runde hus av stein, og det er rester av en kommunal (felles) seremoniplass midt i bosettingen, hvor det synes å ha vært gjennomført felles bespisning av husdyr. Oksehoder hang på veggene i visse bygninger i både Hallan Çemi og Jerf el-Ahmar, 300 km fra hverandre.Funn av mulig temmet gris på dette stedet er det eldste i Midtøsten, og trolig det eldste dokumenterte tilfellet av svinehold i verden. Enkelte forskere betviler riktignok at gris var tememt ved funnstedet, og hevder at også konsumet av svinekjøtt her skrev seg fra ville individer.Det er den dramatiske fallende gjennomsnittsalderen på de slaktede dyrene som ifølge hovedutgraverne vitner om domestisering – få individer (bare 31%) av gris er her slaktet ved en alder som overstiger 36 måneder. Dessuten var det tre ganger flere hanner enn hunner som ble slaktet – et tegn på at flere hunner ble holdt tilbake i avl. Benrester av sau og geit fra funnstedet vitner om jakt på vilel dyr – hele 66% av individene som er fortært hadde en alder på mer enn 42 måneder.Bortsett fra svineholdet, var jordbruket ellers primitivt under bosettingen, som faller sammen med den siste halvdelen av kuldeperioden yngre dryas. Ved Hallan Cemi sanket befolkningen ville arter av korn og andre vekster – blant annet pistasje, mandler, plummer og lokale belgfrukter.Funnene skaper tvil om hypotesen om at dyrkingen kom forut for husdyrholdet i den fruktbare halvmåne.
Michael Rosenberg har vært en viktig arkeolog ved utgravingene av Hallan Cemi, og han har gjennom forskningen vist både at ulike arter kunne være først ute i domestiseringen på ulike steder, samt at enkelte samfunn (som Hallan Cemi) bare domestiserte en enkelt art som et supplement til konsum av andre plante- og animalske arter som ble sanket eller jaktet fra vill tilstand.


== Referanser ==
Ernesto Cesàro

Ernesto Cesàro (født 12. mars 1859 i Napoli, Italia, død 12. september 1906) var en italiensk matematiker som arbeidet innen differensialgeometri.


== Bøker skrevet av E. Cesaro ==
Lezioni di geometria intrinseca
Elementi di calcolo infinitesimale con numerosi applicazioni geometriche
Corso di analisi algebrica con introduzione al calcolo infinitesimale


== Referanser ==
Émile Borel

Félix Édouard Justin Émile Borel (født 7. januar 1871 i Saint-Affrique, Frankrike, død 3. februar i 1965 i Paris, Frankrike) var en fransk matematiker og politiker.
Sammen med René-Louis Baire og Henri Lebesgue var han en av pionerene når det kom til måleteori og dens bruk i sannsynlighetsteori. En av hans bøker om sannsynlighet introduserte det interessante tankeeksperimentet som gjorde sitt innpass i populærkulturen under navnet Setningen om uendelig mange aper. Han publiserte også en rekke forskningspapirer på spillteori.
På 1920-, 1930- og 1940-tallet var han aktiv innen politikken. Fra 1924 til 1936 var han medlem av Frankrikes nasjonalforsamling. 


== Referanser ==
Rebecca Romero

Rebecca Romero (født 24. januar 1980 i Twickenham i London i England) er en britisk tidligere banesyklist og roer.
Hun ble verdensmester i både roing og banesykling. Da hun i 2008 vant OL-gull i forfølgelsesritt på bane, ble hun den andre kvinnelige utøver (etter Roswitha Krause) og den første britiske kvinne til å vinne medalje i sommer-OL i to ulike idretter.Romero er utnevnt til medlem av Order of the British Empire.


== Referanser ==


== Eksterne lenker ==
Offisielt nettsted 
(en) Rebecca Romero – kategori av bilder, video eller lyd på Commons 
(en) Rebecca Romero – Olympics.com 
(en) Rebecca Romero – Olympic.org 
(en) Rebecca Romero – Olympedia 
(en) Rebecca Romero – Sports-Reference (OL-resultater – arkivert) 
(en) Rebecca Romero – Storbritannias olympiske komité 
(en) Rebecca Romero – FISA 
(en) Rebecca Romero – ProCyclingStats 
(en) Rebecca Romero – Cycling Archives 
(en) Rebecca Romero – CycleBase
Sjøheimevern-gruppe Nord

Sjøheimevern-gruppe Nord har som oppgave å lede fredsoperativ virksomhet og lavintensitetsoperasjoner i eget ansvarsområde, i sør avgrenset til Nordmøre sjøheimevernområde. Gruppen er stasjonert på Olavsvern base.
Oaseteorien

Oaseteorien er en arkeologisk teori om hva som motiverte overgangen til jordbruk, den såkalte neolittiske revolusjon.
Den australske arkeologen Gordon Childe mente Midtøsten opplevde en tørkeperiode i de første århundrene av holocen, og at menneskene konsentrerte seg i gjenværende fuktige oasemiljøer hvor de opplevde økt befolkningspress, og derfor eksperimenterte med husdyrhold og dyrking.


== Referanser ==
Sjøheimevern-gruppe Sør

Sjøheimevern-gruppe Sør har som oppgave å lede fredsoperativ virksomhet, og lavintensitetsoperasjoner i eget ansvarsområde, i nord avgrenset til Nordmøre sjøheimevernområde. Gruppen er stasjonert på Haakonsvern orlogsstasjon.
Fjellsideteorien

Fjellsideteorien er en arkeologisk teori om hva som motiverte overgangen til jordbruk – den såkalte neolittiske revolusjonen.
Den amerikanske arkeologen Robert J. Braidwood pekte på en tilsvarende konsentrasjon av mennesker i miljøer med store dyre- og plantemangfold i fjellsider vest, nord og øst for slettelandene, og uten den samme vektlegging av tørkeperioder eller andre klimatiske skift.


== Referanser ==
Befolkningsteorien

Befolkningsteorien for hva som motiverte overgangen til jordbruk – den såkalte neolittiske revolusjonen – er en gruppe hypoteser som er blant de eldste teoriene for denne transformasjonen i menneskets historie.
Carl Sauer er blant de første historikere som formulerte en hypotese om at befolkningsvekst og befolkningspress som en ekstern faktor tvang menneskene i Midtøsten til å intensivere sin matproduksjon.
Lewis Binford mente at ulikt motiverte økninger og konsentrasjoner i befolkning i fjellsonene rundt slettelandet førte til en generell matvarekrise og behov for utvikling av en mer intensiv matproduksjon. Andre forskere har særlig betont dette i studiet av Zagros-fjellene i øst.


== Referanser ==
Årstidsteorien

Årstidsteorien er en arkeologisk teori om hva som motiverte overgangen fra jakt og sanking til jordbruk – den såkalte neolittiske revolusjonen.
Arkeologene J. McCorriston og F. Hole (1991) mener at det i yngre dryas oppsto større årstidsvariasjoner enn tidligere, og at varmere, tørrere somre fremmet spredningen av kornarter inn i områder med gryende landsbybosetting og betydelig befolkningspress.


== Referanser ==
Avlingforsvarsteorien

Avlingforsvarsteorien er en arkeologisk teori om hva som motiverte overgangen fra jegersamfunnet til jordbruk (dyrking og husdyrhold) – eller den såkalte neolittiske revolusjonen. 
Arkeologen Frederik Zeuner (1963) mente at straks mennesket begynte å samle inn eller dyrke kornplanter og gjorde seg avhengig av dette, oppsto det et behov for å forsvare denne grøden mot beitende, ville drøvtyggere, sauer og geiter. Et naturlig svar ble å kontrollere disse dyrene gjennom domestisering.
David Rindos mener at jordbruk var en evolusjonær tilpasning av planter og mennesker. Domestiseringen begynte etter hans syn med at befolkningen beskyttet bestemte ville planter, noe som førte til spesialisering av sted og deretter temming og domestisering av både plantesorter og siden husdyr.


== Referanser ==
Konkurranseteorien

Konkurranseteorien er en arkeologisk teori om hvordan overgangen til jordbruk ble motivert – den såkalte neolittiske revolusjonen.
Arkeologen Melinda Zeder (1999) mener at de nye planteartene som spredte seg tidlig i holocen, ble beitet av både mennesker og dyr, og at denne økte kontakten og konkurransen mellom mennesker og beitedyr med planteetende dyrearter førte til en gradvis prosess med domestisering.


== Referanser ==
Sosial mobiliseringsteori

Sosial mobiliseringsteori for overgangen til jordbruk er en arkeologisk teori som har vært formulert særlig gjennom tolking av funnene i det tyrkiske funnstedet Göbekli Tepe.
Sjefsarkeologen ved Göbekli Tepe, Klaus Schmidt, antyder at de store kommunale arbeidene som ligger bak monumentbygging i denne før-jordbruksbyen, kan ha stimulert overskuddsproduksjon i omkringliggende landsbyer gjennom intensivert jordbruk for å muliggjøre den store sosiale mobiliseringen som ligger bak.For en aletrnativ teori og tolkning av funnene, se gildeteorien


== Referanser ==
Gildeteorien

Gildeteorien er en arkeologisk teori for hva som motiverte overgangen fra jegersamfunn til jordbruk under den neolittiske revolusjonen.
Arkeologen Brian Hayden mener at økende sosial konkurranse mellom tettere befolkede jegergrupper skapte en større hierarkisk lagdeling og økt fokus på å framvise makt og ressurser. Hayden mener økende fokus på gaver og etegilder (slik man senere har sett blant annet blant indianere i Amerika) kan ha utviklet hierarkiske samfunn som stimulerte utviklingen av overskuddsproduksjon gjennom landbruk. Også Hayden peker på funnene fra Göbekli Tepe.For en variant av slike endogene teorier, se sosial mobiliseringsteori.
Av spesiell interesse for gildeteorien er funnstedet ved Göbekli Tepe i sørøstlige Tyrkia, hvor det fra omkring 9 000 f.Kr. er funnet rester av imponerende kommunale kultanlegg og seremonibygninger for offentlige ritualer, men ingen spor etter domestisering av hverken planter eller dyr.


== Referanser ==
Trevor Watkins

Trevor Watkins (født i 1938) er en britisk arkeolog og emeritus professor som hadde sitt virke ved University of Edinburgh frem til 2003. Hans spesialfelt er jordbrukets historie, og han har særlig fokusert på at jordbruk ble utviklet etter kuldeprioden yngre dryas (10.900-9.600 f.kr), og at dette kan bidra til å styrke endogene teorier om at menneskets intensjoner eller oppfinnsomhet – snarere enn eksterne krefter – motiverte overgangen til jordbruk.


== Referanser ==


=== Bibliografi ===
Trevor Watkins, «From foragers to complex societies in Southwest Asia», i Chris Scarre (red), The Human Past – World Prehistory and the Development of Human Societies, Thames & Hudson, 2005. ISBN 0-500-28531-4.
Brian Hayden

Brian Hayden er en canadisk arkeolog ved Simon Fraser University i Burnaby (British Columbia). Han er spesielt kjent for å ha frememt gildeteorien om hva som motiverte overgangen fra jegersamfunnet til jordbruk i den fruktbare halvmåne i Midtøsten, for om lag 10–12 000 år siden.
Hayden mener at økende sosial konkurranse mellom tettere befolkede jegergrupper skapte en større hierarkisk lagdeling og økt fokus på å framvise makt og ressurser. Hayden mener økende fokus på gaver og etegilder (slik man senere har sett blant annet blant indianere i Amerika) kan ha utviklet hierarkiske samfunn som stimulerte utviklingen av overskuddsproduksjon gjennom landbruk. Også Hayden peker på funnene fra Göbekli Tepe.Av spesiell interesse for gildeteorien er funnstedet ved Göbekli Tepe i sørøstlige Tyrkia, hvor det fra omkring 9 000 f.Kr. er funnet rester av imponerende kommunale kultanlegg og seremonibygninger for offentlige ritualer, men ingen spor etter domestisering av hverken planter eller dyr.


== Referanser ==


== Eksterne lenker ==
Haydens hjemmeside ved Simon Fraser University
Klaus Schmidt

Klaus Schmidt (født 11. desember 1953 i Feuchtwangen i Bayern, død 20. juli 2014 i Usedom) var en tysk arkeolog fra Berlin som virket ved det Tyske arkeologiske institutt i Istanbul. Han spesialiserte seg innen jordbrukets historie og Midtøstens arkeologi, og oppdaget det tyrkiske funnstedet Göbekli Tepe.
Han gav vesentlige bidrag til Sosial mobiliseringsteori for overgangen til jordbruk, særlig gjennom tolking av funnene i Göbekli Tepe.
Som sjefsarkeolog ved Göbekli Tepe antyder Schmidt at de store kommunale arbeidene som ligger bak monumentbygging i denne før-jordbruksbyen, kan ha stimulert overskuddsproduksjon i omkringliggende landsbyer gjennom intensivert jordbruk for å muliggjøre den store sosiale mobiliseringen som ligger bak.Schmidt døde av et hjerteinfarkt den 20. juli 2014 i en alder av 60 år.


== Referanser ==
Redderen i rugen

Redderen i rugen eller Hver tar sin – så får vi andre ingen er en roman av J.D. Salinger og ble første gang utgitt i USA i 1951. 
Boken var egentlig ment for voksne, men har blitt en vanlig del av high school og collegepensum i den engelskspråklige verden. Den har også blitt oversatt til de fleste store språk i verden. Rundt 250 000 eksemplarer blir solgt hvert år, med et totalt salg på over 65 millioner eksemplarer. 
Romanen ble kåret av Time Magazine som en av de 100 beste engelskspråklige romanene mellom 1923 og 2005.
Romanens hovedperson, Holden Caulfield, har blitt et ikon for ungdomsopprør. Romanen er skrevet i førsteperson og følger Holdens opplevelser i New York etter at han blir utvist fra skolen Pencey Prep.
Boken er oversatt til norsk to ganger:

1952 – Hver tar sin – så får vi andre ingen, oversatt av Åke Fehn, ISBN 9788202143121 Bastianprisen i 1953
2005 – Redderen i rugen, oversatt av Torleif Sjøgren-Erichsen, ISBN 9788202298227


== Handling ==
Holden Caulfield, en deprimert 17-åring, bor ved et sanatorium i California etter den andre verdenskrig. Han blir utskrevet, og har tenkt å flytte sammen med broren D.B. en forfatter og Militærveteran som Holden er irritert på etter ha blitt en berømt manusforfatter i Hollywood. Holden husker en jul ved Pencey Preparatory Academy, en internatskole i Pennsylvania. Holden har nettopp blitt utvist fra skolen fordi han hadde mislyktes i alle klassene sine, bortsett fra i engelsk.
Tilbake på hybelen sin forstyrrer Holdens nabo, Robert Ackley - som er upopulær blant sine jevnaldrende - han med sine uhøflige spørsmål og oppførsel. Men Holden, som synes synd på Ackley, tolererer hans nærvær. Senere samtykker Holden til å skrive en stil for romkameraten sin, Ward Stradlater, som snart skal på et stevnemøte. Holden mister etter hvert håpet om å finne tilhørighet eller vennskap i hjembyen, og bestemmer seg impulsivt at han skal reise vestover og leve en mer tilbaketrukket livsstil og flytter inn i en avsidesliggende tømmerhytte.


== Se også ==
Århundrets 100 bøker ifølge Le Monde


== Eksterne lenker ==
Omtale av norsk utgave Hver tar sin, så får vi andre ingen
Camilla Huse

Camilla Engrønningen Huse (født 31. august 1979) er en tidligere norsk fotballspiller. 
Camilla Huse ble plukket opp av Athene Moss fra hjemklubben Askim Fotballklubb i 1998, og hun spilte fast på laget. I 2000 scoret hun 8 mål, og var lagets nest mest scorende. Imidlertid kunne hun ikke hindre at laget rykket ned året etter. Huses nye arbeidsgiver ble Kolbotn. Allerede i Huses første år i Kolbotn ble hun seriemester, og i sin tid i Kolbotn ble hun seriemester to ganger til og cupmester i 2007. I denne tiden debuterte hun også på landslaget i 2005, og var med til VM i Kina, noe som startet en liten fotballboom i hjembyen. Etter VM bestemte hun seg imidlertid til å legge opp, og Huses siste fotballkamp var cupfinalen mot Asker, som sikret hennes og Kolbotns første cupgull.
Imidlertid ble livet som fotballpensjonist kort, og allerede i 2008 spilte Huse noen kamper for Larvik. Hennes innsats var ikke nok til å forhindre nedrykk, men den holdt til en plass på landslaget etter at fem landslagsspillere fra Røa trakk seg fra videre landslagsspill. Ironisk nok var det nettopp Røa som ble Huses nye arbeidsgiver fra 2009.Oppholdet i Røa betydde blant annet at hun ble trukket inn i landslagsvarmen igjen, og hun spilte alle kampene i EM i 2009. Sesongen ble en resultatmessig opptur for Huse, som vant serien for fjerde gang, cupen for andre gang og The Double for første gang. Imidlertid ble Camilla Huse plassert på benken til fordel for Kristine Edner Wæhler. Mye pekte på at dette ble Edner Wæhlers siste cupfinale og en av de siste kampene for Røas legende, men Huse hadde liten forståelse for dette, og kom med en krass uttale til Smaalenenes avis etter cupseieren. Huse holdt sitt ord om at dette ble hennes siste kamp for Røa, og meldte forfall p.g.a. sykdom da resten av laget dro til Perm for å møte Zvezda 2005 Perm. I 2010 bestemte hun seg for å legge opp, da hun mente at Toppserien holdt for dårlig kvalitet og at utenlandsopphold ble for vanskelig.19. august 2011 ble det klart at Huse var spilleklar for Vålerenga i kvinnenes 1. divisjon., og kunne avslutte karrieren med opprykk for Oslo-klubben.


== Meritter ==
2011 - Opprykk fra 1. divisjon til Toppserien med Vålerenga
2009 – Bronse i EM i Finland, NM-gull og seriemester med Røa
2007 – 4.-plass i VM i Kina, NM-gull med Kolbotn
2006 – Seriemester med Kolbotn, semifinalist i UEFA Women's Cup
2005 – Seriemester med Kolbotn
2003 – NM-sølv med Kolbotn
2002 – Seriemester med Kolbotn
1999 – NM-sølv med Athene Moss


== Referanser ==


== Eksterne lenker ==
(en) Camilla Huse – FIFA 
(en) Camilla Huse – UEFA 
(en) Camilla Huse – WorldFootball.net 
(en) Camilla Huse – Soccerway 
(no) Camilla Huse – Norges Fotballforbund 
(de) Camilla Huse – Soccerdonna 
(en) Camilla Huse – FBref
The Jacket

The Jacket er en psykologisk thrillerfilm fra 2005. Den ble regissert av John Maybury og er basert på boken Tvangstrøyen (orig. The Star Rover) skrevet av Jack London. 
Manuset ble skrevet av Massy Tadjedin, filmmusikken komponert av Brian Eno og produsentene av filmen var George Clooney, Peter Guber og Steven Soderbergh.


== Handling ==
Filmen omhandler Golfkrig-veteranen Jack Starks (spilt av Adrien Brody) som mirakuløst overlever en skuddsår i hodet. Han vender hjem til Vermont og lider av amnesi. Han blir anklaget for å ha drept en politibetjent og blir tvangsinnlagt på et mentalsjukehus i 1992. 
I denne institusjonen blir Starks offer for eksperimentene til Doktor Thomas Becker (spilt av Kris Kristofferson). Neddopet av eksperimentene til Becker opplever Starks glimt av fremtiden, blant annet at han kommer til å dø bare fire dager etter å ha blitt lagt inn på mentalsjukehuset. 


== Skuespillere ==
Adrien Brody – Jack Starks
Keira Knightley – Jackie Price
Kris Kristofferson – Dr. Thomas Becker
Jennifer Jason Leigh – Dr. Beth Lorenson
Kelly Lynch – Jean Price
Brad Renfro – The Stranger
Daniel Craig – Rudy Mackenzie
Jason Lewis – Officer Harrison


== Referanser ==


== Eksterne lenker ==
Offisielt nettsted 
(en) The Jacket på Internet Movie Database 
(no) The Jacket hos Filmfront 
(sv) The Jacket i Svensk Filmdatabas 
(da) The Jacket i Danmark Nationale Filminstitut 
(fr) The Jacket på Allociné 
(nl) The Jacket på MovieMeter 
(en) The Jacket på AllMovie 
(en) The Jacket på Turner Classic Movies 
(en) The Jacket på Rotten Tomatoes 
(en) The Jacket på Metacritic
Tidtakingens historie

Tidtakingens historie går tusener av år tilbake, og mange ulike innretninger har blitt brukt for å måle og holde rede på tid. Dagens seksagesimale system for å angi tid kan dateres til om lag 2000 år f.kr i Sumer. Oldtidens Egypt delte dagen inn i to 12-timers perioder og brukte store obelisker for å følge solens bevegelse. De utviklet også vannur, slike ble også brukt i oldtidens Hellas. 
Det antas at Shang-dynastiet benyttet vannur i samme tidsperiode, brakt til Kina fra Mesopotamia. Andre innretninger i oldtiden for tidtaking er stearinlysur, brukt i Kina, Japan, England og Irak, tidsstaver og timeglass.
De første innretningene for å måle tid baserte seg på skygge fra solen, såkalte solur og de fungerte følgelig ikke når det var natt eller overskyet, et annet problem med solur var tilpasning av solurets viser etter årstidene. Den første klokkekonstruksjonen som overførte rotasjon til pendelbevegelse ble fremstilt i Kina på 700-tallet og muslimske oppfinnere utviklet klokker drevet av vekter på 1000-tallet. Mekaniske klokker ble først brukt i de muslimske delene av Spania rundt 1100-tallet og spredte seg videre i Europa på 1200-tallet, ulike mekaniske klokkekonstruksjoner var standard for å måle tid inntil etter første verdenskrig. I 1927 ble det første tidsmålingsinstrument basert på kvartskrystaller konstruert i Canada og etter andre verdenskrig ble det første atomuret konstruert i USA, verdens hittil mest nøyaktige instrument for tidsmåling. I dag kan man kjøpe forholdsvis billige radiostyrte ur som kan følge atomurene ganske nøyaktig (typisk feil: ± 1 sekund). 


== Eksterne lenker ==
En tur gjennom tiden (engelsk). Arkivert 9. april 2008 hos Wayback Machine.
Måling av tid i oldtidens Egypt (engelsk).
Historien om utvikling av klokker (engelsk).
Codrington

Codrington er en by på øya Barbuda, som er en del av øystaten Antigua og Barbuda. Byen hadde 700 innbyggere i 1904 og 1252 innbyggere i 1991.
Byen ble grunnlagt av Christopher Codrington og John Codringtons familie i 1666. De bygde også en borg i byen, men i 1843 ble den ødelagt av et jordskjelv. Noe av borgen er fremdeles intakt. Codrington var den største og viktigste bosetningen på Barbuda på slutten av 1600-tallet, og det er den fortsatt. 
I 1741 var det et slaveopprør i byen. Opprøret skyldtes Thomas Beachs dårlige behandling av slavene. Slavene stakk av fra arbeidet sitt og gjorde skade på familien Codringtons eiendom.